kardosdrur/scandi-wiki huggingface dataset:
N26

N26 er en tysk neobank med hovedkvarter i Berlin. N26 driver i forskellige medlemsstater af Single Euro Payments Area (SEPA) og USA. Selskabet tilbyder gratis grundlæggende transaktionskonto og debitkort, og yderligere overtræk og investeringsprodukter samt premiumkonti for en månedlig ydelse.

et digital banking alternativ, der omfatter et forudbetalt betalingskort (MasterCard) og valutaveksling. N26 opkræver i øjeblikket ingen gebyrer for de fleste af dets ydelser (men for et begrænset brug), og bruger interbank valutakurser for sin valuta veksling på hverdage.

Selskabet blev grundlagt af Valentin Stalf og Maximilian Tayenthal i 2013.

Referencer

Eksterne henvisninger 
 

Etableret i 2013
Finansteknologivirksomheder
Virksomheder i Berlin
Finansielle servicevirksomheder fra Tyskland
De gule veste

De gule veste (,  ) er en politisk bevægelse, som blev etableret via internettet i maj 2018. De gule veste benyttes som et symbol, der henviser til, at trafikanter i Frankrig ifølge en lov fra 2008 skal medbringe veste, der er synlige.

Baggrunden for etableringen af bevægelsen var protester mod den franske præsident Emmanuel Macron og den franske regering, især planerne om at øge energibeskatningen. Bevægelsen arrangerede store demonstrationer, som startede i Frankrig den 17. november 2018 men hurtigt spredte sig til Belgien og Holland, hvor det imidlertid ikke var afgifterne, men en generel frustration over den øgede afstand mellem politikerne og befolkningen, der udløste demonstrationerne. De følgende weekender gentog urolighederne sig, og den 14. december var der registreret mere end 1400 tilskadekomne demonstranter og 717 kvæstede politibetjente og brandfolk.Bevægelsen hævder, at Macrons politik især rammer middel- og arbejderklassen, fortrinsvis i provinsen og landdistrikterne.  Demonstranterne krævede nedsættelse af oliebeskatningen, øget formuebeskatning og forhøjelse af mindstelønnen. Macron reagerede med at love afgiftslettelser og forhøjelse af mindstelønnen, men opfordrede samtidig til, at demonstranterne forholder sig rolige fremover.

Efter at have gennemgået billedmateriale fra urolighederne, appellerede Amnesty International til de franske myndigheder om at undgå brugen af gummikugler og hårdhændede anholdelser.

Noter

Eksterne henvisninger 
 Fransk politi er forberedt på nye uroligheder i weekenden , Information 14. december 2018
 De Gule Veste spreder sig til Belgien og Holland , DR Nyheder, 8- december 2018

Politik
Juliana Donald

Juliana Donald (født 1. januar 1964) er en amerikansk skuespiller og komiker.

Kilder

Eksterne henvisninger 

 

Skuespillere fra Washington, D.C.
Mary Poppins vender tilbage

Mary Poppins vender tilbage er en amerikansk film fra 2018 og er instrueret af Rob Marshall, i rollen som Mary Poppins ses Emily Blunt.

Medvirkende

Eksterne henvisninger 
 

Amerikanske film fra 2018
Eventyrfilm fra USA
Familiefilm fra USA
Film baseret på bøger
Musicalfilm fra USA
Film fra Disney
Engelsksprogede film
Harriet Andersson

Harriet Andersson (født 14. februar 1932 i Skeppsholm) er en svensk skuespillerinde, der særligt er kendt for medvirken i en række Ingmar Bergman-film som Sommeren  med Monika (1953), Gøglernes aften (1953), Sommernattens smil (1955), Som i et spejl (1961), Hvisken og råb (1972) og Fanny og Alexander (1982).

Karriere 
Efter at have arbejdet i butik som ganske ung kom Harriet Andersson på Calle Flygare Teaterskola, senere fulgt at optagelse som elev på Oscarsteatern i 1949, begge beliggende i Stockholm. Hun fik en statistrolle i filmen Hvor er min kone? samme år, og på teatret medvirkede hun i forestillinger som Annie Get Your Gun og Snehvide. I de følgende par år optrådte hun i små roller i en række svenske film, og i én af dem, Motordjævelen (1950), så Ingmar Bergman hende. Hun spillede i samme periode ofte revy, og i én af disse forestillinger sang hun sangen "Vill ni ha en sommar med Monika?". Den unge Harriet Andersson gjorde så stort et indtryk på Bergman, at han skabte flere hovedroller til hende, og de to havde desuden i en periode et kærlighedsforhold. Bergman tog i 1953 Andersson med til Malmö stadsteater, hvor hun spillede i flere opsætninger af Bergman, blandt andet i Luigi Pirandellos Seks personer søger en forfatter og Franz Kafkas Slottet. I 1956 vendte hun tilbage til Stockholm, hvor hun vakte opsigt som titelpersonen i Anne Franks dagbog.

Hun indspillede fortsat film, og ikke blot af Bergman; således modtog hun en Bodil for rollen som Sofia i Henning Carlsens Mennesker mødes og sød musik opstår i hjertet (1967). Andre markante filmpræstationer leverde hun i sin daværende samlever Jörn Donners At elske (1964), i Mai Zetterlings Elskende par (1964) og Pigerne (1968) og i nyere tid i Lars von Triers Dogville (2003).

Privatliv 
Harriet Andersson var gift to gange. I perioden 1959-1964 var hun gift med Bertil Wejfeldt og 1980-1982 med Bobo Håkansson. Derudover havde hun forhold til flere andre mænd; udover Bergman og Donner kan også nævnes Per Oscarsson og Gunnar Hellström.

I 2005 udkom bogen Harriet Andersson – samtal med Jan Lumholdt udgivet sammen med journalisten Jan Lumholdt.

Referencer

Eksterne henvisninger 
 

Skuespillere fra Sverige
Bodilprisen for bedste kvindelige hovedrolle
Kriger (tv-serie)

Kriger er en dansk tv-serie, som havde premiere på TV 2 den 8. oktober 2018.

Handling

CC vender hjem efter aktiv militærtjeneste for Danmark i verdens krigszoner gennem ti år. Han er plaget af skyld over sin bedste vens død. 

For at lindre smerten tilbyder han at hjælpe sin bedste vens enke med at fælde rockerkongen Tom ved at infiltrere rockergruppen Wolves, som brutalt styres af Tom. Han samarbejder med politiet undervejs for at fælde rockergruppen.

Medvirkende

Modtagelse 
På bagrund af seriens tre første episoder gav Soundvenue serien 5 stjerner ud af 6 mulige.

Serien har modtaget kritik af finaleepisodens afslutning. Man mente, at slutningen var for hurtig, tam og uforløst.

Soundvenue endte med, at give serien 4 ud af 6 stjerner, og kritiserede afslutning på serien, som værende uforløsende. Men Soundvenue anmelder synes at karakteristisken af rockermiljøet var godt.

Referencer

Eksterne henvisninger 
 

Danske tv-serier fra 2010'erne
TV 2-serier
Komlefjorden

Komlefjorden eller Kumlefjorden er en fjord i Søgne kommune i Agder fylke i Norge. Den har indløb ved vestenden af Songvårfjorden og går 2,5 kilometer mod nordvest. Åløya ligger lige øst for indløbet, og lidt længere mod nord ligger bygden Tånevik, hvor fjorden udvider sig til  Tånevikkilen. Indløbet til denne kile er kun omkring  50 meter bredt.

Kilder og henvisninger

Fjorde i Agder
Søgne
Trysfjorden

Trysfjorden er en 6 km lang fjord som ligger i Søgne kommune, Agder fylke i Norge. Fjorden ligger nordøst for Ålo, vest for Trysnes.

Fra 1770'erne frem til 1923 måtte vejfarende langs den Sørlandske hovedvej krydse fjorden med kabelfærge mellem Holmen og Ospedalen. I dag går E39 omkring Try helt i bunden af fjorden. En anden færge fragtede rejsende over sundet mellem Sønninga ved Skarpeid og Røsstadneset. Denne færge blev i 1963 afløst af Skarpeid bro. Fra Skarpeid går det stærkt kuperede Trolleneset mod  nord. Øst for Trollneset ligger Søylekilen og Neverkilen. Trysfjorden har flere øer og holme. I Røsstadkilen ligger Storholmen, Notholmen, Urholmen og St. Helena. Indenfor Holmen ligger Skottholmen og i Søylekilen ligger Knibeholmen. Mellem landsbyerne Lastad og Trysnes ligger Lastadholmen som i senere år har haft Sørlandets største ternekoloni. 

Trysfjorden er en tærskelfjord. På indersiden af den 11 meter dybe tærskel er den forholdsvis dyb – store dele af fjorden er omkring 70 meter dyb, på det dybeste er den 85 meter. I slammet på bunden har forskere fundet krebsdyr som de mener er stedegne for fjorden.

Kilder og henvisninger

Søgne
Fjorde i Agder
Padel

Padel (eller padel tennis) er en ketsjersport som primært spilles i Spanien og i Latinamerika. Sporten oplever dog stor vækst i mange europæiske lande.

Sporten blev opfundet i 1969 af mexicaneren Enrique Corcuera fra Acapulco. Banen var omkring 25 meter lang og omkranset af mure på alle sider. Med et net i midten blevet der spillet med ketsjere uden strenge, der også var kortere end normale tennisketsjere. 

I dag spilles der på baner, der er 20 meter lang og 10 meter i bredden. Nettet er 92 centimeter højt, mens de omkransende vægge skal være fire meter høje.

Dansk Padel 

Danmarks første padelbane blev etableret i 2007. Indtil 2018 udviklede sporten sig meget langsomt, men derefter voksede interessen kraftigt. Coronapandemien satte kraftigt skub i padelaktiviteterne i Danmark, der ved indgangen til 2023 havde ca. 1.000 padelbaner og ca. 20.000 medlemmer i padelcentre landet over. 

I Danmark er sporten dels organiseret i Dansk Padel Forbund (DPF), dels i Dansk Tennis Forbund (DTF), der sammen med DGI driver initiativet "Padel i Danmark". I 2022 opgjorde Padel i Danmark godt 17.000 medlemmer fordelt på 132 foreninger, mens DPF talte 75 medlemsklubber med i alt knap 22.000 spillere.

Forholdet mellem de to organisationer har været skiftende. I 2018 indgik de en samarbejdsaftale, ifølge hvilken DPF blev associeret forbund med DTF, der samtidig fik to pladser i DPF's bestyrelse. Associeringsaftalen blev dog ophævet igen i 2020, efter at en generalforsamling i DPF havde afvist at nedlægge forbundet og fortsætte aktiviteterne i regi af Dansk Tennis Forbund. I 2021 besluttede Danmarks Idrætsforbund (DIF) at lægge padel ind under DTF, hvilket førte til skarp kritik fra DPF. Året efter indgik DIF og DPF en aftale, hvorefter DIF ville arbejde for senere at kunne optage Dansk Padel Forbund som selvstændig medlemsforening i DIF.

I 2021 og 2022 afholdt begge organisationer Danmarksmesterskab i padel.

Baner i Danmark 

Antallet af danske pandelbaner steg ifølge Dansk Padel Forbund kraftigt fra 32 i 2018 til over 1.000 baner i 2022.

Kilder

Eksterne henvisninger 

 International Padel Federation
 Dansk Padel Forbund
 Padel i Danmark

Ketsjersport
Tærskelfjord

En tærskelfjord er en fjord der er forholdsvis lavvandet ved udmundingen til havet, så det danner en slags tærskel til et dybere bassin længere inde i fjorden. En tærskelfjord kan lettere blive udsat for iltsvind  på grund af at tærsklen kan medføre en utilstrækkelig fornyelse af bundvandet fra havet. I Danmark er Mariager Fjord den mest kendte tærskelfjord, der flere gange, men værst i 1997, blev udsat for kraftigt   iltsvind, men også store fjorde som Isefjorden og Flensborg Fjord hører til typen.  Også i Norge er mange af de store fjorde tærskelfjorde. I Mariager Fjord har fjordmundingen en dybde på kun et par meter, mens der i de indre dele af fjorden er op til 30 meters dybde.

Kilder og henvisninger

Fjorde
Rivenesfjorden

Rivenesfjorden, lokalt af og til kaldt Oksefjorden, er en fjord i Søgne kommune i Agder fylke i Norge. Den ligger mellem Torvefjorden i øst og Trysfjorden i vest. Den har indløb nord for Songvårfjorden, mellem en række holme som ligger mellem disse fjorde. Fjorden ligger vest for øerne Borøya og Okse og går videre mod nord på vestsiden af Rivenes, sydvest for selve Søgne. Fjorden er omkring 3,5 kilometer lang.

Kilder og henvisninger

Fjorde i Agder
Søgne
Kamelslaget

Kamelslaget fandt sted ved Basra i 656 og var det første slag mellem to stridende muslimske hære. Kaliffen Ali besejrede i slaget en oprørshær, der var ledet af Muhammeds enke Aisha og Zubayr ibn al-Awwam. Aisha red på en kamel under slaget, hvilket har givet begivenheden dens navn.

Kilder

Eksterne henvisninger 

Borgerkrigen, som delte islam

Landslag
Mellemøstens historie
Girma Wolde-Giorgis

Girma Wolde-Giorgis (født 28. december 1924 Addis Abeba i Etiopien, død 15. december 2018) var en etiopisk politiker og tidligere præsident i Etiopien. Han blev valgt til præsident den 8. oktober 2001 ved enstemmighed i det etiopiske parlamentet. Han var da en relativt ukendt politiker og det kom som et overraskende valg.

Etiopiske præsidenter kan sidde i en periode på seks år af gangen. Girma blev genvalgt som præsident den 9. oktober 2007. Han er gift og har fem barn, og han er medlem af den etiopisk-ortodokse kirke. Ved valget i 2013 måtte han give præsidentembedet fra sig til Mulatu Teshome.

Referencer 

Etiopiens præsidenter
Politikere fra Etiopien
Wickham Market Hoard

Wickham Market Hoard er et fund, bestående af 840 guldstater, som i marts 2008 blev fundet på en mark ved Dallinghoo ved Wickham Market i Suffolk i England ved hjælp af metaldetektorer. Den 16. marts 2008 blev en mønt opdaget af Michael Dark, som først ønskede at være anonym, men senere gav sig til kende. En uge senere fandt han yderligere otte mønter. Fundet består af 840 mønter dateret til 40 f.Kr. - 15 e.Kr. Det er det største fund af guldmønter i Storbritannien, som er blevet undersøgt tilbundsgående. I juni 2011 blev mønterne købt af Ipswich Museum for £316.000.

Udgravningen 
British Museum og Suffolk County Council indledte udgravningen den 14. oktober 2008. Undersøgelserne viste, at mønterne var begravet i en indhegnet grøft, som formentlig har religiøs betydning. I løbet af udgravningen fandt man 824 mønter. Analyser af omgivelserne og fundstedet har været benyttet til at datere de fundne genstande til ca. 15 e.Kr.

Betydning 
Skatten var den største af sin art siden et fund i 1849. Undersøgelserne har ikke godtgjort årsagen til, at den blev nedgravet, men blandt de fremførte teorier er der forslag om, at den har været skjult til gavn for fællesskabet, og at er begravet for at undgå, at en fjendtlig hær tog den med som bytte.

Referencer

Eksterne henvisninger 

Jernalder
Suffolk
Arkæologiske fund fra Storbritannien
Genstande i guld
Depotfund
Mulatu Teshome

Mulatu Teshome Wirtu er en etiopisk politiker og diplomat. Han blev 7. oktober 2013 indsat som Etiopiens præsident.

Mulatu Teshome kommer fra oromofolket. Han har været landbrugsminister, viseminister for udvikling og samarbejde og præsident i føderastionhuset i nationalforsamlingen, samt ambassadør i Kina, Japan og Tyrkiet.

Den 7. oktober 2013 blev han valgt til præsident af Etiopiens parlament i en fælles samling mellem Forbundshuset og Repræsentanternes Hus. Han blev indsat samme dag. Præsidentembetet har mest symbolske opgaver, med den udøvende magt er samlet hos statsministeren.

Kilder 

Etiopiens præsidenter
Politikere fra Etiopien
Oromofolket

Oromoerne (oromo: Oromoo, "de mægtige"; ge'ez: ኦሮሞ, ’Oromo) er den største folkegruppe i Etiopien. Folket er delvis nomader og snakker oromo, som er en gren af det kushitiske sprog i den afroasiatiske sprogfamilie. De holder til i Etiopien og i nordlige dele af Kenya.

Med omkring 60 millioner mennesker udgør de den største etniske gruppe i Etiopien, og ca. 34,49 prosent af befolkningen i henhold til en folketælling fra 2007.

Kilder 

Folkeslag i Afrika
Torvefjorden

Torvefjorden er en fjord i Søgne kommune i Agder fylke i Norge. Den ligger omkring 15 kilometer sydvest for Kristianssand, og går tre kilometer mod nord fra Borøya til mundingen af Lundeelven, en kilometer syd for det tidligere kommunecenter i Søgne.

På vestsiden af fjorden ligger Oftenes, mens Amfenes udgør det meste af østsiden. Øst for Amfenes ligger Høllefjorden. Vest for Okse ligger Rivenesfjorden, mens Songvårfjorden ligger syd for Borøya. 

Der ligger en stor lystbådehavn, Torvefjorden båthavn, på østsiden inderst i fjorden i læ av holmen Østre Niglus. Andre holme i fjorden er Vestre Niglus, Lohneholmen, Kniven Gulemannskjærene og Gulemann. Der har været planer om at bygge et stort hotel på Amfenes, kaldt Hotell Atlantis. 

Der er også en lystbådehavn på vestsiden av fjorden ved Ausviga, øst for Oftenesstranda.

Kilder og henvisninger

Fjorde i Agder
Søgne
Otomar Kvech

Otomar Kvech (født 25. maj 1950 i prag, Tjekkiet - død 16. marts 2018) var en tjekkisk komponist, lærer og producent.

Kvech studerede komposition på Prags Musikkonservatorium hos bl.a. Miroslav Raichel og Jan Zdenek Bartos,og senere hos Jiri Pauer og Emil Hlobil på Academy of Performing Arts.

Han har srevet fem symfonier, orkesterværker, vokalværker, korværker, kammermusik etc. Han blev senere rektor på komponist afdelingen på Musikkonservatoriet i Prag, og senere producer på tjekkisk radio.

Udvalgte værker 

 Symfoni nr. 1 i C mol (1974) - for orgel og orkester 
 Symfoni nr. 2 i Eb dur - (1982) - for orkester
 Symfoni nr. 3 i D dur - (1984) - for orkester
 Symfoni nr. 4 i E mol - (1987) - for strygerkvartet og orkester 
 Symfoni nr. 5 i A dur - ("Fire årstider") (2001) - for orgel og orkester  
 Sinfonietta "Metamorfoser" (1976) - for violin og kammerorkester

Kilde 
 Om Otomar Kvech på www.musicweb-international.com

Komponister fra Tjekkiet
Lærere
Rektorer
Producenter
Lubos Fiser

Lubos Fiser (født 30. September 1935 i Prag, Tjekkiet - død 22. juni 1999) var en tjekkisk komponist.

Fiser studerede komposition på Prags Musikkonservatorium hos Emil Hlobil. Han studerede senere videre på Academy of the Arts i Prag.

Han har skrevet to symfonier, orkesterværker, kammermusik, filmmusik, vokalværker, korværker, klaverstykker, orgelstykker , koncerter for mange instrumenter etc.

Udvalgte værker 

 Symfoni nr. 1 (1960) - for orkester
 Symfoni nr. 2 "Symfonisk Fresco" (1963) - for orkester
 "Klagesang" (1971) - for kammerorkester
 Klaverkoncert (1979) - for klaver og orkester
 "På kometen" (1970) - filmmusik
 Requiem (1968) - for sopran, baryton, 2 blandede kor og orkester

Kilde 
 Om Lubos Fiser på en.Wikipedia.org

Komponister fra Tjekkiet
Band-Maid

Band-Maid er et teatralsk hård rock/heavy metal-band fra Japan. Bandet blev dannet i 2013. Bandet kombinerer en rocklyd med et stuepigebillede, der er modelleret efter japanske stuepigecaféer.

Sanger/guitarist Miku Kobato forestillede sig at danne et band, der sidestillede stuepigebilledet med rockmusik. Kobato rekrutterede leadguitarist Kanami Tōno efter en internetsøgning. Tōno havde optrådt som singer-songwriter og foreslog sin lejlighedsvise backing-trommeslager Akane Hirose til det nye band. Hirose foreslog til gengæld bassisten Misa, som hun havde gået på musikskole med. Bandet besluttede derefter at rekruttere en ekstra forsanger og valgte Saiki Atsumi under auditions.

Band-Maid fik første gang international opmærksomhed i april 2015, da internetradiostationen Jrock Radios engelsksprogede Facebook-side promoverede musikvideoen til "Thrill", som førte til over 1 million visninger det følgende år.

I december 2021 annoncerede de en anden amerikansk turné, inklusive Aftershock Festival, der skulle finde sted i oktober 2022.

Trivia 
I januar 2021 udgav luthier Zemaitis en signaturguitar til rytmeguitaristen Miku Kobato under navnet "Flappy Pigeon". Guitaren blev solgt i små antal og fik produktnummeret 38 10 (39), som på japansk udtales "ko ba to", dvs. navnet på guitaristen. Guitaren blev promoveret med en video af en firmaturné.

Medlemmer

Nuværende medlemmer 
 Miku Kobato – guitar, sang
 Kanami Tōno – guitar
 Akane Hirose – trommer
 Misa – bas
 Saiki Atsumi – sang

Diskografi

Studiealbum 
 Maid in Japan (2014)
 New Beginning (2015)
 Brand New Maid (2016)
 Just Bring It (2017)
 World Domination (2018)
 Conqueror (2019)
 Unseen World (2021)

Film 
Band Maid optræder i en klubscene i Netflix -filmen Kate og bringer baggrundsmusikken til en biljagt.

Fodnoter

Eksterne henvisninger 

 
 

Metalgrupper fra Japan
Hård rock-grupper
Musikgrupper fra 2013
Brian T. Delaney

Brian Thomas Delaney (født 17. november 1976) er en amerikansk skuespiller og komiker. Han er kendt for at lægge stemme til Scarecrow i Batman Unlimited og den mandlige Sole Survivor i Fallout 4.

Filmografi

Film

Tv

Computerspil

Spillefilm

Kilder

Eksterne henvisninger 

 

Personer fra Philadelphia
Skuespillere fra Pennsylvania
Anna Kotjetova

Anna Kotjetova (  ; født 4. maj 1987 i Volgograd, Rusland) er en kvindelig russisk håndboldspiller som spiller for HK Astrakhanotjka og Ruslands kvindehåndboldlandshold.

Referencer 

Håndboldspillere fra Rusland
Personer fra Volgograd
Kira Trusova

Kira Trusova (  ; født 28. juni 1994 i Togliatti, Rusland) er en kvindelig russisk håndboldspiller som spiller for HK Astrakhanotjka og Ruslands kvindehåndboldlandshold.

Referencer 

Håndboldspillere fra Rusland
Personer fra Toljatti
Irina Kornejeva

Irina Kornejeva, pigenavn Snopova (  ; født 7. juni 1995 i Volgograd, Rusland) er en kvindelig russisk håndboldspiller som spiller for HK Astrakhanotjka og Ruslands kvindehåndboldlandshold.

Referencer 

Håndboldspillere fra Rusland
Personer fra Volgograd
John Bauer

John Albert Bauer (født 4. juni 1882, død 20. november 1918) var en svensk kunstmaler og illustrator.

Bauer voksede op i Jönköping i Sydsverige. Da han var 18 år, flyttede han til Stockholm og blev senere gift med Ester Ellqvist i 1906. Da Bauer var 36 år, døde han i et skibbrud med dampskibet S/S Per Brahe sammen med sin kone og sønnen Bengt.

Billedgalleri

Eksterne henvisninger 

 

Kunstnere fra Sverige
Personer fra Jönköping
Omkomne ved skibsforlis
Songvårfjorden

Songvårfjorden (tidligere også kaldt Hundsøyfjorden)er en fjord i Søgne kommune i Agder fylke i Norge. Fjorden ligger  i havgabet til Kattegat  mellem en række øer, i området syd for Høllen og selve Søgne. Fjorden har indløb i øst, mellem Songvår fyr i syd og Skarvøya i nord. Den går omkring ti kilometer mod vest til indløbet af Kumlefjorden, nær kommunegrænsen til Mandal.

På sydsiden af fjorden ligger øerne Songvår, Grønningan, Ramnøy, Gjæve, Bøddelen, Drengene, Seiholmen og Vassøyan. På nordsiden af fjorden ligger Skarvøya, som ligger lige syd for Ny-Hellesund, samt Hundsøya, Varholmen, Torsholmen, Lamholmen, Langøya, Geiderøya, Havnøyane og Åløya. 

Fra Songvårfjorden går fjordene Høllefjorden, Torvefjorden, Rivenesfjorden og Trysfjorden mod nord.

Kilder og henvisninger

Fjorde i Agder
Søgne
Thorsager Station

Thorsager Station er en letbanestation og tidligere jernbanestation i byen Thorsager på Djursland i Østjylland. Stationen ligger på Grenaabanen mellem Aarhus og Grenaa, der siden 2019 er en del af Aarhus Letbane.

Historie 
Jernbanestationen blev nedlagt som en af sytten stationer landet over ved køreplansskiftet 23. maj 1971. Årsagen var dels faldende passagertal og dels generelle indskrænkninger på sidebanerne. Efterfølgende blev der kæmpet lokalt for en genåbning af stationen men i mange år uden held.

27. august 2016 blev Grenaabanen lukket for ombygning til letbane. Umiddelbart var det dog ikke givet, at det ville medføre stop i Thorsager igen, men Folketinget havde afsat de nødvendige penge, så der kunne anlægges et trinbræt, hvis det ønskedes. Det besluttede Syddjurs Kommune så sidst i 2016, at der skulle. Staten betalte for anlæggelsen, mens kommunen sørgede for de nødvendige adgangsveje. Men da der var udsigt til flere borgere i området, ønskede kommunen at opgradere trinbrættet til en station med stop for alle tog. Der blev efterfølgende arbejdet på finansieringen af stationen, der endte med at komme til at koste staten ca. 7 mio. kr. Det første spadestik blev foretaget af den lokale politiker Thøger Pauli og Klaus Bertram Mikkelsen fra Thorsager Distriktsråd 6. november 2017.

Det var forventet, at Grenaabanen ville genåbne som en del af Aarhus Letbane i begyndelsen af 2018, men på grund af manglende sikkerhedsgodkendelse blev genåbningen udskudt på ubestemt tid. Godkendelsen forelå 25. april 2019, og genåbningen af banen fandt sted 30. april 2019. Thorsager åbnede dog ikke i første omgang, fordi denne og Hessel ikke var med i den første godkendelsen af Grenaabanen. Først et par måneder efter forelå den nødvendige godkendelse af de to stationer, hvorefter de kunne tages i brug 9. juli 2019.

Noter 

Stationer på Grenaabanen
Bygninger, konstruktioner og anlæg i Syddjurs Kommune